PATVIRTINTA

Gargždų lopšelio-darželio „Naminukas“ direktoriaus

2020 m. lapkričio 11 d. įsakymu Nr. V-81

**GARGŽDŲ LOPŠELIO-DARŽELIO „NAMINUKAS“**

**VAIKŲ UGDYMO ORGANIZAVIMO COVID-19 LIGOS (KORONAVIRUSO INFEKCIJOS) ATVEJU TVARKOS APRAŠAS**

**I SKYRIUS**

**BENDROSIOS NUOSTATOS**

1. Gargždų lopšelio-darželio „Naminukas“ (toliau – Lopšelis-darželis) darbo organizavimo vykdant vaikų ugdymą Gargždų lopšelyje-darželyje „Naminukas“ ir Kvietinių skyriuje esant potencialiai užsikrėtimo koronavirusu (Covid-19) rizikai tvarkos aprašas (toliau – Aprašas). Tvarkos aprašas nustato Lopšelio-darželio darbo organizavimo ir bendruomenės veiksmų tvarką, saugos ir sveikatos reikalavimus.
2. Aprašas nustato įstaigos veiksmus esant ekstremaliai situacijai valstybės lygiu.
3. Aprašas parengtas vadovaujantis šiais teisės aktais ir rekomendacijomis:
	1. Lietuvos Respublikos Vyriausybės 2020 m. vasario 26 d. nutarimu Nr. 152 „Dėl valstybės lygio ekstremalios situacijos paskelbimo“;
	2. Lietuvos Respublikos Sveikatos apsaugos ministro – valstybės lygio ekstremaliosios situacijos valstybės operacijų vadovo 2020 m. lapkričio 6 d. sprendimu Nr. V-2543 „Dėl ikimokyklinio ir priešmokyklinio ugdymo organizavimo būtinų sąlygų“;
	3. Lietuvos Respublikos Sveikatos apsaugos ministro – valstybės lygio ekstremaliosios situacijos valstybės operacijų vadovo 2020 m. lapkričio 11 d. sprendimu Nr. V-2592 „ Dėl Lietuvos Respublikos Sveikatos apsaugos ministro – valstybės lygio ekstremaliosios situacijos valstybės operacijų vadovo 2020 m. lapkričio 6 d. sprendimo Nr. V-2543 „Dėl ikimokyklinio ir priešmokyklinio ugdymo organizavimo būtinų sąlygų“ pakeitimo;
	4. Lietuvos Respublikos Sveikatos apsaugos ministro 2020 m. kovo 16 d. įsakymu Nr. V-383 „Dėl Vaikų ir suaugusiųjų COVID-19 ligos (koronaviruso infekcijos) diagnostikos ir gydymo tvarkos aprašo patvirtinimo“;
	5. Lietuvos Respublikos Sveikatos apsaugos ministro 2020 m. kovo 12 d. įsakymu Nr. V-352 „Dėl asmenų, sergančių COVID-19 liga (koronaviruso infekcija), asmenų, įtariamų, kad serga COVID-19 liga (koronaviruso infekcija), ir asmenų, turėjusių sąlytį, izoliavimo namuose, kitoje gyvenamojoje vietoje ar savivaldybės administracijos numatytose patalpose taisyklių patvirtinimo“.
	6. Sveikatos apsaugos ministerijos parengtomis rekomendacijomis:
		1. Rekomendacijos sveikatos priežiūros įstaigų patalpų ir ne sveikatos priežiūros patalpų dezinfekcijai (kai galimas užsiteršimas SARS-COV-2-VIRUSU);
		2. Rekomendacijos dėl sąlytį su COVID-19 atveju turėjusių asmenų valdymo.

**II SKYRIUS**

**DARBO ORGANIZAVIMAS**

1. Vaikų ugdymo paslauga organizuojama vaikų grupėms, maksimaliai laikantis grupių izoliacijos principo:
	1. Darbuotojai tą pačią dieną dirba tik vienoje paskirtoje grupėje;
	2. vaikai lanko nuolat tą pačią grupę;
	3. grupės veikla organizuojama taip, kad būtų išvengta skirtingų grupių vaikų ir darbuotojų kontakto Lopšelio-darželio patalpose;
	4. švietimo pagalbos specialistai konsultacijas organizuoja individualiai ar vienu metu dirba tik su tos pačios grupės vaikais. Konsultacijų metu vengti fizinio kontakto. Konsultacijų metu dėvėti nosį ir burną dengiančias apsaugos priemones (veido kaukes ir skydelius). Veido kaukės privalo būti prigludusios prie veido ir visiškai dengti nosį ir burną. Po kiekvienos konsultacijos patalpos išvėdinamos ir nuvalomi dažnai liečiami paviršiai.
2. Prie įėjimo į patalpas, kuriose vykdomas ikimokyklinis ir priešmokyklinis ugdymas, pateikiama informacija:
	1. apie asmens higienos laikymosi būtinybę (rankų higieną, kosėjimo, čiaudėjimo etiketą ir kt.);

5.2. apie privalomą kaukių dėvėjimą;

5.3. apie draudimą ugdyme dalyvauti vaikams, kuriems pasireiškia ūmių viršutinių kvėpavimo takų infekcijų požymiai (pvz., karščiavimas (37,3 °C ir daugiau), kosulys, pasunkėjęs kvėpavimas ir pan.).

6. Šalia įėjimo į Lopšelio-darželio patalpas vaikams nepasiekiamoje vietoje padėtos rankų dezinfekcijai skirtos priemonės.

7. Vaikų priėmimo vietoje – rūbinėje – grupės mokytoja vertina visų priimamų į įstaigą vaikų sveikatos būklę. Vaikai, kuriems pasireiškia karščiavimas (37,3 °C ir daugiau), kurie turi ūmių viršutinių kvėpavimo takų infekcijų požymių (pvz. kosulys, pasunkėjęs kvėpavimas) ar kitų požymių, nurodytų Lietuvos higienos normos HN 75:2016 „Ikimokyklinio ir priešmokyklinio ugdymo programų vykdymo bendrieji sveikatos saugos reikalavimai“ 80 punkte, dalyvauti ugdymo veikloje nepriimami.

1. Vaikų priėmimas organizuojamas vengiant tėvų (globėjų, rūpintojų) susibūrimo ugdymo grupės patalpose. Vaikų priėmimo laiką suderinant su tėvais (globėjais, rūpintojais), esant dviem vaikus atlydintiems asmenims grupės rūbinėje, kiti vaikus atlydintys asmenys saugiu atstumu laukia laiptinėje arba lauke, išleidimas maksimaliai turi būti organizuojamas lauke.
2. Sudarytos sąlygos į darželį vaikus atlydintiems asmenims pasimatuoti kūno temperatūra.
3. Draudžiama organizuoti bendras veiklas kelioms grupėms. Lopšelio-daželio bendrose patalpose (kūno kultūros, muzikos salėje) po kiekvienos grupės užsiėmimo jos turi būti išvėdinamos ir išvalomos.
4. Vykdant sporto, muzikos užsiėmimus tarp vaikų užtikrinamas ne mažesnis nei 2 metrų atstumas.
5. Lopšelyje-darželyje sudarytos tinkamos sąlygos darbuotojų ir vaikų rankų higienai (praustuvėse tiekiamas šiltas ir šaltas vanduo, prie praustuvių patiekiama skysto muilo, rankšluosčiai).
6. Vaikų maitinimas:

13.1. vykdomas toje pačioje grupėje kur yra teikiamos vaikų ugdymo paslaugos;

* 1. maitinimas Švediško stalo principu neorganizuojamas;

13.3. darbuotojai vykdantys vaikų maitinimą privalo laikytis visų 20 punkte išvardintų reikalavimų.

* 1. maistas išduodamas pagal Lopšelio-darželio vadovo patvirtintą grafiką (*priedas Nr.1,*

*priedas Nr. 2*). Maisto išdavimo vieta ženklinama ne mažesniu nei 2 metrų atstumu.

**III SKYRIUS**

**TĖVŲ (GLOBĖJŲ, RŪPINTOJŲ) VEIKSMAI**

1. Atvesti ir pasiimti vaiką (-us) naudojantis tik savo grupės įėjimu, atvesti vaiką gali tik vienas iš tėvų (globėjų, rūpintojų).
2. Atvedant ir pasiimant vaiką (-us) tėvas (globėjas, rūpintojas) privalo:
	1. dėvėti veidą (nosį ir burną) dengiančias priemones (veido kaukę, respiratorių ar kitas priemones[[1]](#footnote-1));
	2. tėvai (globėjai, rūpintojai) užeiti į Lopšelio-darželio patalpą gali tik įsitikinę, kad vaikų persirengimo vietoje nėra arba yra ne daugiau nei du tėvai (globėjai, rūpintojai);
	3. laikytis ne mažesnio nei 2 metrų atstumo nuo kitų asmenų.
3. Užtikrinti, kad vaikų persirengimo vietose ir viršutinių drabužių laikymo spintelėse būtų tik tai dienai skirti ir naudojami rūbai bei avalynė.
4. Užtikrinti vaiko pasiėmimą (per 1 val. nuo Lopšelio-darželio vadovo ar jo paskirto asmens gauto informacinio pranešimo) iš Lopšelio-darželio jei ugdymo proceso metu būtų pastebima, kad vaikas turi užkrečiamų ligų simptomų (karščiavimas (37,3 °C ir daugiau), kosulys, apsunkintas kvėpavimas, viduriavimas, vėmimas, bėrimai ir pan.).
5. Užtikrinti savo kontaktinių duomenų tikslumą ir pasiekiamumą tol kol vaikas bus Lopšelyje-darželyje.
6. Draudžiama vesti vaikus, kuriems pasireiškia karščiavimas (37,3 °C ir daugiau) ar kurie turi ūmių viršutinių kvėpavimo takų infekcijų, ūmių žarnyno infekcijų ir kitų užkrečiamų ligų požymių (pvz. kosulys, pasunkėjęs kvėpavimas, viduriavimas, vėmimas, bėrimai ir pan.);
7. Draudžiama vaikams atsinešti žaislus ar kitas priemones iš namų (išskyrus gertuves).
8. Informuoti Lopšelio-darželio vadovą apie vaikui nustatytą COVID-19 infekciją.

**IV SKYRIUS**

**DARBUOTOJŲ VEIKSMAI**

1. Darbuotojai privalo:
	1. laikytis rankų higienos (plauti rankas dažnai ir kruopščiai su vandeniu ir muilu bent 20 sekundžių, nesant galimybės rankų nusiplauti, rekomenduojama dezinfekuoti rankas rankų dezinfekciniu skysčiu (ne mažiau kaip 60 proc. alkoholio) ar alkoholinėmis servetėlėmis;
	2. laikytis čiaudėjimo-kosėjimo etiketo (pridengti burną ir nosį sulenkta alkūne arba nosine, kurią po to nedelsiant turi išmesti į uždarą šiukšliadėžę, nusiplauti rankas[[2]](#footnote-2);
	3. laikytis visų Sveikatos apsaugos ministerijos (SAM) parengtų rekomendacijų, siekiant išvengti COVID-19 plitimo[[3]](#footnote-3);
	4. **visi dirbantys asmenys turi nuolat dėvėti nosį ir burną dengiančias apsaugos priemones** (veido kaukes, respiratorius ar kitas priemones). Veido kaukės privalo būti prigludusios prie veido ir visiškai dengti nosį ir burną. Neįgalumą turintiems asmenims, kurie dėl savo sveikatos būklės kaukių dėvėti negali ar jų dėvėjimas gali pakenkti asmens sveikatos būklei nešioja veido skydelį;
	5. vengti darbuotojų susibūrimų (daugiau nei 2 darbuotojai), riboti kontaktą iki 15 minučių ir laikytis 2 metrų atstumo;
	6. maisto prekių priėmimą vykdyti dėvint veido apsaugos priemones;
	7. **nedelsiant informuoti įstaigos vadovą, kai:**
		1. pačiam pasireiškė ūmių viršutinių kvėpavimo takų infekcijos, ūmių žarnyno infekcijų

ir kitų užkrečiamų ligų požymiai;

* + 1. jei sužinojo apie ugdytinio susirgimą COVID-19 infekcija arba ugdytinio turėtą

kontaktą su sergančiu;

* + 1. jei pačiam arba jo šeimos nariui nustatytas COVID-19 virusas arba jis kontaktavo su

užsikrėtusiu.

1. Darbuotojams draudžiama:
	1. bendri pietūs ir būriuotis pietų, darbo pertraukų metu;
	2. eiti į darbą, jei yra privalomoje izoliacijoje, izoliacijos laikotarpiu;
	3. dirbti jei pasireiškė ūmių viršutinių kvėpavimo takų infekcijos, ūmių žarnyno infekcijų ir kitų užkrečiamų ligų požymiai (karščiavimas, sloga, kosulys, apsunkintas kvėpavimas, viduriavimas, vėmimas ir kt.).
2. Darbuotojų veiksmai, kai ugdymo proceso metu vaikui pasireiškia šio Aprašo 17 punkte išvardinti simptomai:
	1. Grupės mokytoja nedelsiant telefonu (Gargždų lopšelio-darželio „Naminukas“ visuomenės sveikatos specialistės tel. 8 659 98754, Kvietinių skyriaus visuomenės sveikatos specialistės tel. 8 680 89671) ar kitomis priemonėmis informuoja visuomenės sveikatos priežiūros specialistą, jam esant Ugdymo įstaigoje (jo darbo valandomis) ir izoliuoja vaiką nuo kitų grupės vaikų persirengimo kambaryje ir saugiai perduoda visuomenės sveikatos priežiūros specialistui.
	2. Visuomenės sveikatos priežiūros specialistas ar mokytojas (nesant visuomenės sveikatos priežiūros specialisto) vaiką izoliuoja tam paskirtoje vietoje (Gargždų lopšelio-darželio „Naminukas“ – izoliatoriuje; Kvietinių skyrius – metodiniame kabinete).
	3. Visuomenės sveikatos priežiūros specialistas, jam esant Ugdymo įstaigoje (jo darbo valandomis) informuoja įstaigos vadovą ir vaiko tėvus (globėjus, rūpintojus) apie susidariusią situaciją. Jeigu visuomenės sveikatos specialistas tuo metu įstaigoje nedirba Lopšelio-darželio vadovą, Kvietinių skyriuje atsakingą asmenį ir tėvus (globėjus, rūpintojus) informuoja mokytojas;
	4. Visuomenės sveikatos priežiūros specialistas, jam esant Ugdymo įstaigoje (jo darbo valandomis) raštu ar žodžiu rekomenduoja tėvams konsultuotis Karštąja koronaviruso linija, tel. 1808 ir susisiekti su vaiko gydytoju ir palaiko tolimesnį kontaktą su tėvais.
3. Rekomenduojama būti gryname ore, būti fiziškai aktyviems, stiprinti imunitetą, laikantis SAM rekomendacijų.
4. Darbuotojai vykdantys vaikų priėmimą (kai yra vertinama vaikų sveikatos būklę ir į grupę atskiriami tik vaikai, neturintys šio Aprašo 17 punkte išvardintų simptomų) dėvi nosį ir burną dengiančias apsaugos priemones.
5. Darbuotojų susirinkimus, pasitarimus organizuoti nuotoliniu būdu. Jeigu susirinkimai, pasitarimai organizuojami uždaroje patalpoje – visi darbuotojai turi dėvėti nosį ir burną dengiančias apsaugos priemones, bei laikytis 2 metrų atstumo.
6. Darbuotojų judėjimas įstaigoje leidžiamas tik atvykus ir išvykstant iš darbo pasiimti/padėti grupės raktus, pasiimti grupės maistą, nešti skalbinius, nešti atliekas, šiukšles ir eiti iki tualeto.

**V SKYRIUS**

**LOPŠELIO-DARŽELIO PATALPŲ IR INVENTORIAUS VALYMAS**

1. Valymą atliekantiems asmenims nurodyta dažniau ir kruopščiau valyti Lopšelio-darželio patalpas, dezinfekuoti paviršius.
2. Valymą atliekantis asmuo privalo dėvėti šias asmenines apsaugos priemones (AAP):

28.1. įprastinis patalpų valymas atliekamas dėvint darbinius drabužius ir pirštines;

28.2. įtarus ar patvirtinus COVID-19 atvejį patalpų valymas atliekas dėvint medicininę kaukę, darbinius drabužius, plastikinę prijuostę ir pirštines.

1. Rankų higiena atliekama kiekvieną kartą nusiėmus pirštines ar kaukę.
2. Dažniau liečiami paviršiai (darbo stalai, kompiuterinė įranga, durų rankenos, kėdės ir porankiai, jungikliai, turėklai, vandens čiaupai ir kt.) ir kitos bendro naudojimo patalpos (koridorius ir kt.) valomos ne rečiau nei 2 kartus per dieną drėgnuoju būdu.
3. Patalpos, kuriuose organizuojama grupių veikla, turi būti išvėdinamos prieš atvykstant vaikams ir ne rečiau nei 2 kartus dienoje.
4. Patalpos, kuriose organizuojama grupių veikla, dažnai jose liečiami paviršiai, žaislai turi būti valomi ne rečiau kaip 1 kartą per dieną.
5. Tualetas valomas virusą veikiančiu biocidu arba 0,1 proc. natrio hipochloritu.
6. Įprastinio valymo metu susidariusios atliekos metamos, kaip nerūšiuojamos šiukšlės, o įtarus ar patvirtinus COVID- 19 atvejį turi būti dedamos į atskirą maišą ir išmetamos kaip nerūšiuojamos atliekos.
7. Aplinkos valymas vaikų ugdymo paslaugų teikimo vietoje atliekamas atsižvelgiant į Sveikatos apsaugos ministerijos parengtas rekomendacijas patalpų valymui COVID-19 pandemijos metu [[4]](#footnote-4).
8. Patalynė, rankšluosčiai (jei naudojami ne vienkartiniai) keičiami juos sutepus, bet ne rečiau kaip vieną kartą per savaitę. Skalbimui naudojamos įprastos skalbimo priemonės.
9. Įvertinti vaikų priežiūrai reikalingus žaislus, priemones ir naudoti tas, kurias galima valyti ar skalbti. Iš grupių išnešti minkštus žaislus, kilimus ir minkštus baldus.

**VI SKYRIUS**

**VISUOMENĖS SVEIKATOS PRIEŽIŪROS SPECIALISTO VEIKSMAI**

1. Visuomenės sveikatos priežiūros specialistas:
	1. gali dalyvauti vaikų priėmime ir vertinti jų sveikatos būklę. Vykdo vaiko sveikatos būklės vertinimo kontrolę;
	2. nuolat seka ir peržiūri informaciją apie COVID-19, kuri skelbiama <https://sam.lrv.lt/lt/naujienos/koronavirusas> ir vadovaujasi SAM pateiktomis rekomendacijomis;
	3. konsultuoja Lopšelio-darželio bendruomenę dėl COVID-19 situacijos Lietuvoje;
	4. informuoja Lopšelio-darželio vadovą apie rekomendacijų ar kitų dokumentų, susijusių su Lopšelio-darželio veikla dėl COVID-19 situacijos, pasikeitimą;
	5. vykdo kitus jam šiame Apraše nurodytus veiksmus.
2. Visuomenės sveikatos priežiūros specialistas privalo:
	1. dalyvaudamas vaikų sveikatos būklės vertinimo metu dėvėti nosį ir burną dengiančias apsaugos priemones;
	2. prižiūrėdamas izoliuotą (-us) vaiką (-us) iki kol atvyks teisėti vaiko tėvai (globėjai, rūpintojai):
		1. dėvėti veido kaukes, respiratorius ar kitas priemones darbo vietoje[[5]](#footnote-5);
		2. dėvėti vienkartines pirštines;
		3. dėvėti apsauginį, veidą dengiantį skydelį arba akinius;
		4. dėvėti apsauginį kostiumą ar chalatą;
		5. užtikrinti, kad būtų laikomasis ne mažesnis nei 2 metrų atstumas (esant 2 ir daugiau galimai sergančių vaikų);
		6. stebėti vaiko (-ų) sveikatos pasikeitimus.
	3. vertina šios tvarkos III skyriuje išvardintų punktų vykdymą ir pastabas su rekomendacijomis pateikia Lopšelio-darželio vadovui.

**VII SKYRIUS**

**BAIGIAMOSIOS NUOSTATOS**

1. Draudžiama darbuotojams, turintiems ūmių viršutinių kvėpavimo takų infekcijų ir kitų

užkrečiamųjų ligų požymių (pvz.: karščiavimas, sloga, kosulys, pasunkėjęs kvėpavimas ir pan.), atvykti į darbą.

1. Kiekvienas darbuotojas yra atsakingas už kasdienį savo sveikatos vertinimą prieš patenkant į Lopšelio-darželio patalpas (kūno temperatūros matavimą).
2. Darbuotojas, kuriam pasireiškia viršutinių kvėpavimo takų ligų, ūmių žarnyno infekcijų ir kt. susirgimų požymiai (karščiavimas (37,3 °C ir daugiau), sloga, kosulys, čiaudulys, pasunkėjęs kvėpavimas, viduriavimas, vėmimas ir pan.), nedelsiant informuojama įstaigos vadovą, o darbuotojui rekomenduojama konsultuotis Karštąja koronaviruso linija tel. 1808 arba susisiekti su savo šeimos gydytoju konsultacijai nuotoliniu būdu;
3. Lopšelio-darželio vadovas vykdo darbuotojų nušalinimą nuo darbo esant įtarimui, kad darbuotojas yra užsikrėtęs ar turėjo kontaktą su potencialiai užsikrėtusiu COVID-19 asmeniu;
4. Lopšelio-darželio vadovas esant COVID-19 nedelsiant telefonu informuoja Nacionalinį visuomenės sveikatos centrą prie Sveikatos apsaugos ministerijos (toliau – NVSC) apie Mokyklos darbuotoją (-us) ir/ar ugdytinius, kuriems yra nustatyta COVID-19 infekcija (informacija gaunama iš darbuotojų ir vaikų tėvų (globėjų, rūpintojų)).
5. Esant teigiamam Covid-19 atvejui ir gavus Nacionalinio visuomenės sveikatos centro

žodinius nurodymus Visuomenės sveikatos priežiūros specialistas pagal darbuotojų atvykimo/išvykimo iš įstaigos, vaikų lankomumo žurnalą surenka visą informaciją apie Lopšelio-darželio darbuotojus ir ugdytinius, kurie galimai turėjo sąlyti su darbuotoju užsikrėtusiu arba turėjusiu sąlyti su užsikrėtusiu COVID-19 asmeniu ir perduoda įstaigos vadovui, kuris pateikia Nacionalinio visuomenės sveikatos centro atsakingam asmeniui.

1. Direktoriaus pavaduotojos renka ir sistemina informaciją apie izoliacijoje esančius Lopšelio-darželio darbuotojus.
2. Darbuotojai privalo nuolat peržiūrėti ir susipažinti su informacija apie COVID-19, kuri skelbiama SAM internetinėje svetainėje ir vadovautis SAM pateiktomis rekomendacijomis.
3. Vykstant ugdymo procesui pašaliniai asmenys į švietimo įstaigą neįleidžiami, išskyrus atvejus, kai jie palydi / pasitinka vaikus, teikia paslaugas, būtinas ugdymo proceso organizavimui ar vykdo valstybines funkcijas. Jei nevykstant ugdymo procesui įstaigos patalpos yra panaudojamos kitoms reikmėms, turi būti užtikrinama, prieš prasidedant ugdymo procesui patalpos būtų išvėdintos, išvalytos ir dezinfekuotos, laikantis rekomendacijų4.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. <http://www.ulac.lt/lt/kaip-tinkamai-uzsideti-nusiimti-ir-ismesti-medicin> [↑](#footnote-ref-1)
2. <https://sam.lrv.lt/uploads/sam/documents/files/rekomendacijos%20del%20ranku%20higienos.pdf> [↑](#footnote-ref-2)
3. <http://www.ulac.lt/uploads/downloads/LT%206_spaudai%20A4.pdf> [↑](#footnote-ref-3)
4. [https://sam.lrv.lt/uploads/sam/documents/files/REKOMENDACIJOS%20dezinfekcijai%2020200327%20(1).pdf](https://sam.lrv.lt/uploads/sam/documents/files/REKOMENDACIJOS%20dezinfekcijai%2020200327%20%281%29.pdf) [↑](#footnote-ref-4)
5. <http://www.ulac.lt/lt/kaip-tinkamai-uzsideti-nusiimti-ir-ismesti-medicin> [↑](#footnote-ref-5)